Document ID: /roh_data/filtered/fineweb-2-filterrobots_roh.jsonl.gz/23772

Finalissima gartegiada: Juniors da l'EHC San Murezzan èn campiuns
- Actualisà Glindesdi, 13.3.2017, 14:35
Tant ils juniors da San Murezzan sco era ils juniors da Meyrin avevan 21 puncts en la tabella da la categoria juniors top. Perquai è il gieu a San Murezzan stà sco ina finalissima ed ha decidì davart il titel da campiun svizzer. San Murezzan ha battì Meyrin cun 7:4.
En il gieu decisiv a San Murezzan sin il glatsch da Ludains han ils juniors dal EHC San Murezzan realisà la victoria (7:4), ed uschia in ulteriur titel da campiun svizzer suenter il Bild in Lightbox öffnen.1975 e 2001.
Gieu intensiv
Ils juniors da San Murezzan han ensasez dominà il gieu decisiv encunter il CP de Meyrin. Suenter 42 minutas manava San Murezzan cun 5:0. Meyrin n'ha dentant betg laschà luc ed è ha anc fatg 4 gols enfin tar il 6:4. Pir durant l'ultima minuta ha lura Gudench Camichel fatg il 7:4 al resultat definitiv.
Avant il gieu
Questa dumengia avevan tant ils juniors da San Murezzan sco era ils juniors da Meyrin la schanza da davantar champiuns svizzers. Las 2 squadraas avevan numnadamain medem blers puncts. Il gieu è uschia veramain stà il gieu decisiv per tuttas duas squadras.
RR novitads 16:00